पुरुषों के प्रभुत्व वाले स्टैंडअप कॉमेडी के क्षेत्र मेंं दीपिका म्हात्रे ने ऐसी महिलाओं के लिए अलग जगह बना ली है, जो अलग - अलग क्षेत्रों से आती हैं। इस बारे में वो कहती हैं कि हर महिला को प्रगति करनी चाहिए और किसी हालत में पीछे मुड़कर देखना या झुकना नहीं चाहिए। इस मायने में स्टैंडअप कॉमेडी महिलाओं के आत्मविश्वास को बढ़ाने वाला क्षेत्र है, जहां वो स्टेज पर रहकर लोगों से खुलकर बातचीत कर सकती हैं।